by admin
सिनेमा भोजपुरी के जुबली स्टार दिनेश लाल यादव निरहुआ अपना हालिया फिलिम “बिदेसिया” से फेरू दर्शकन के दिल जीत लिहले बाड़न. साथही अपना शानदार अदाकारी से समीक्षको लोग के आपन कायल बना लिहले बाड़न. एह फिल्म में निरहुआ के पत्नी का भूमिका में छवि पाण्डेय आ प्रेमिका के भुमिका में पाखी बाड़ी. मेहमान भूमिका में आइल प्रवेश लाल यादव एह फिल्म में उनुकर मालिक बनल बाड़न. फिल्म के निर्देशक हउवें रंजन सिंह.
“बिदेसिया” पूरा बिहार आ मुंबई में शानदार बिजनेस करत बिया.
(प्रशांत निशांत के रपट से)
Categories: कलाकार, फिल्म |
No Comments »
by admin
यशी फिल्मस् प्रा. लि. आ महुआ मीडिया प्रा.लि. के बैनर तले बनल श्रमपलायन पर आधारित ‘बिदेसिया’ फिल्म के प्रीमियर बिहार के मुख्यमंत्री नीतीश कुमार पटना के मोना सिनेमा हॉल में देखलन. एह मौका पर उनुका साथे रहलन बिहार के मानव संसाधन मंत्री पी. के शाही, खाद्य उपभोक्ता संरक्षण मंत्री श्याम रजक, आ राज्य सभा सांसद वशिष्ठ नारायण सिंह. मुख्यमंत्री पूरा फिल्म देखलन आ फिल्म के सफलता खातिर शुभकामना दिहलन.
नीतीश कुमार निरहुआ, पाखी आ छवि पाण्डेय के बेहतरीन अदाकारी खातिर तारीफ कइलन आ निर्माता अभय सिन्हा अउर महुआ मीडिया के एह बेहतरीन फिल्म बनावे ला साधुवाद दिहलन.
प्रीमीयर शो के दौरान फिल्म के नायक दिनेशलाल यादव ‘‘निरहुआ’’, नायिका पाखी हेगड़े आ छवि पाण्डेय, निर्माता अभय सिन्हा, निर्देशक रंजन सिंह, महुआ के पंकज तिवारी, राणा यशवंत, पी. आर. ओ. प्रशांत निशांत आ महुआ मीडिया के सी.एम.डी. पी. के तिवारीओ मौजूद रहले. एह मौका पर अनेके प्रशासनिक अधिकारियो आइल रहले.
बतावत चलीं कि “बिदेसिया” बिहार आ मुंबई के 80 से बेसी सिनेमाघरन में शानदार व्यवसाय करत बिया.
(प्रशांत निशांत के रपट से)
Categories: इण्डस्ट्री न्यूज, फिल्म |
No Comments »
by admin
महुआ मीडिया प्रा॰ लि॰ आ यशी फिल्मस् प्रा॰ लि॰ प्रस्तुत ‘बिदेसिया’ पिछला शुक का दिने बिहार के 50गो आ मुम्बई के 30 गो सिनेमाघरन में रिलीज भइल त हर जगहा एकरा बम्पर ओपनिंग मिलल. भिखारी ठाकुर के नृत्य नाटिका बिदेसिया पर आधारित एह फिल्म में गाँव से शहर आ दोसरा राज्य का तरफ पलायन के समस्या उठावल गइल बा.
सुपरस्टार दिनेशलाल यादव ‘‘निरहुआ’’ बिदेसिया बनल बाड़े त नवोदित अभिनेत्री छवि पाण्डेय उनुकर गाँवे छूटल पत्नी आ पाखी हेगड़े शहर के आकर्षण. एह फिलिम के समाज के सगरी वर्ग सराहना से देखत बा. निर्देशन हवे रंजन कुमार सिंह के आ संगीत धनंजय मिश्रा के. गीत प्यारेलाल यादव आ संतोष पुरी के लिखल हवे.
(प्रशांत निशांत के रपट से)
Categories: इण्डस्ट्री न्यूज, फिल्म |
No Comments »
by admin
महुआ मीडिया प्रा. लि. आ यशी फिल्म्स प्रा. लि. के बैनर तले बनल ‘‘बिदेसिया’’ में पलायन के समस्या उठावल गइल बा. निर्माता अभय सिन्हा अउर महुआ मीडिया के एह फिल्म में देखावल गइल बा कि अपना राज्य में रोजगार के मौका ना मिले त लोग मजबूरन परदेस जइबे करी. फिल्म में राज्य सरकारन से अपने राज्य में बढ़िया आ सही रोजगार के अवसर बनावे के अपील कइल गइल बा. एह फिल्म में स्वरोजगारो के वकालत कइल गइल बा.
समहर मनोरंजन देबे वाली एह पारिवारिक भोजपुरी फिल्म ‘‘बिदेसिया’’ का पाछा महान भोजपुरी कलाकार भिखारी ठाकुर के नृत्य नाटिका “बिदेसिया” के प्रेरणा बा. एह फिल्म के नायक पइसा कमाए मुंबई जात बा. सुपरस्टार दिनेशलाल यादव ‘‘निरहुआ’’, पाखी आ नवोदित अदाकारा छवि पाण्डेय के एह फिल्म के प्रमुख कलाकार बाड़ी. साथ में विजय कुमार, माया यादव आ सुदेश कौल के भूमिको मजगर बा. गीतकार प्यारेलाल यादव अउर संतोष पुरी जबकि संगीतकार धनंजय मिश्रा हउवें. निर्देशन रंजन कु. सिंह के बा.
(प्रशांत निशांत के रपट से)
Categories: फिल्म |
No Comments »
ces_Latn bho_Deva bho_Deva bho_Deva mai_Deva eng_Latn ces_Latn bho_Deva bho_Deva bho_Deva bho_Deva bho_Deva mai_Deva eng_Latn ces_Latn bho_Deva bho_Deva bho_Deva mai_Deva eng_Latn ces_Latn bho_Deva bho_Deva bho_Deva kas_Deva eng_Latn